ปาทริส การ์เตอรง กับบัวขาว ป.ประมุข
**ไทยไฟต์** (อังกฤษ: THAI FIGHT) หรือ **THAI FIGHT** เป็นทัวร์นาเมนท์มวยไทยระดับโลกที่เริ่มจัดมาตั้งแต่ พ.ศ. 2553 ซึ่งมีนักมวยไทยที่ได้รับการคัดเลือกจากนานาประเทศเข้าร่วมการแข่งขัน โดยนักมวยไทยรายสำคัญที่มีโอกาสร่วมแข่งขันรายการดังกล่าว เป็นนักมวยไทยที่ผ่านรอบการคัดเลือกจากการแข่งขันในรอบก่อนหน้า อาทิ ฟาบิโอ ปินก้า, โค จองยุน, อับราฮัม โรเกนี, วูยิซิเล โคลอสซา รวมถึง บัวขาว ป.ประมุข, ยอดแสนไกล แฟร์เท็กซ์, ไทรโยค พุ่มพันธุ์ม่วง, สุดสาคร ส.กลิ่นมี รวมไปจนถึงนักมวยไทยที่ได้รับการคัดเลือกจากการเป็นผู้ชนะเลิศการแข่งขันมวยรอบอีซูซุอย่าง เพชรมั่นคง เพชรฟอร์กัส, เข้ม ศิษย์สองพี่น้อง และสิงห์มณี แก้วสัมฤทธิ์

ประวัติ
-------

ในช่วงที่กระแสความนิยมของมวยไทยได้เริ่มแผ่ขยายไปทั่วโลก ทางรัฐบาลได้มีการสนับสนุนในการที่ผลักดันกีฬาประจำชาติสู่ระดับสากล โดยได้มีการยกระดับสู่การจัดรายการแข่งขันระดับโลก การแข่งขันไทยไฟท์ก่อตั้งขึ้นโดยบริษัท สปอร์ต อาร์ต จำกัด มีนายนพพร วาทิน ดำรงตำแหน่งประธานกรรมการบริหาร การแข่งขันไทยไฟต์เริ่มขึ้นครั้งแรกเมื่อวันที่ 29 สิงหาคม พ.ศ. 2553 ที่อินดอร์ สเตเดียม หัวหมาก และจัดรอบชิงชนะเลิศในวันที่ 6 ธันวาคม พ.ศ. 2553 ที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา โดยมี ฟาบิโอ ปินก้า ซึ่งเป็นนักมวยไทยชาวฝรั่งเศส เป็นผู้ชนะคะแนนนักสู้ชาวไทย และถือเป็นแชมป์คนแรกของรายการ โดยมีการถ่ายทอดสดทางสถานีวิทยุโทรทัศน์ไทยทีวีสีช่อง 3 ซึ่งผู้ชนะการแข่งขันจะได้รับเงินรางวัล 2 ล้านบาท รวมถึงรถกระบะอีซูซุ 1 คันเป็นรางวัล

พ.ศ. 2554 ได้มีแผนการจัดการแข่งขันขึ้นในหลายประเทศในแบบเอ็กซ์ตรีม ทั้งเมืองคานส์ ประเทศฝรั่งเศส, เขตการปกครองพิเศษฮ่องกง รวมถึงกรุงโตเกียว ประเทศญี่ปุ่น และในเดือนกันยายนของปีเดียวกันนี้ ได้จัดการแข่งขันที่ประเทศไทยอีกครั้งที่หอประชุมมหาวิทยาลัยธรรมศาสตร์ ศูนย์รังสิต ปทุมธานี โดยมีการชิงแชมป์ใน 2 รุ่น ซึ่งได้แก่รุ่น 67 กก. และ 70 กก. โดยมีนักมวยไทยอย่างบัวขาว ป.ประมุข และ เข้ม ศิษย์สองพี่น้อง ร่วมการแข่งขันในครั้งนี้ ซึ่งในการแข่งขันครั้งนี้ เข้ม ศิษย์สองพี่น้อง เป็นฝ่ายชนะน็อค อเลสซิโอ แองเจลโล่ ซึ่งเป็นนักมวยไทยชาวอิตาลีในยกแรก ส่วน บัวขาว ป.ประมุข ได้เป็นฝ่ายชนะคะแนน อับดาห์ลาห์ มาเบล นักมวยไทยชาวแคเมอรูน โดยเป็นคู่เอกของการแข่งขันในรอบ 8 คน ภายหลังจากการแข่งรอบดังกล่าวเสร็จสิ้นลง ได้มีการเตรียมจัดการแข่งขันรอบถัดไปในวันที่ 24 ตุลาคม พ.ศ. 2554 ที่ศูนย์การประชุมมหาวิทยาลัยธรรมศาสตร์ ศูนย์รังสิต และรอบชิงชนะเลิศซึ่งเตรียมจัดขึ้นในวันที่ 27 พฤศจิกายน พ.ศ. 2554 ที่ลานพระบรมรูปทรงม้า แต่เนื่องด้วยเหตุการณ์อุทกภัยในประเทศไทย พ.ศ. 2554 ที่เกิดขึ้น ได้ส่งผลให้เลื่อนการจัดรายการแข่งขันรอบดังกล่าวออกไป โดยมาจัดรอบเซมิไฟนอลในวันที่ 27 พฤศจิกายน พ.ศ. 2554 ที่ห้างสรรพสินค้า อิมพีเรียล เวิลด์ สำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ และรอบชิงชนะเลิศในวันที่ 18 ธันวาคม พ.ศ. 2554 ที่ลานพระบรมรูปทรงม้า โดยในปีนี้พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานถ้วยรางวัลชนะเลิศแก่นักมวยทั้งสองรุ่น

ในปี พ.ศ. 2555 ไทยไฟท์เริ่มจัดการชกแข่งขันรอบแรกเมื่อวันที่ 23 ตุลาคม ณ มหาวิทยาลัยกรุงเทพธนบุรี รอบที่สองจัดเมื่อวันที่ 25 พฤศจิกายน ณ โรงยิมเนเซียม โคราช ชาติชาย ฮอลล์ ภายในพื้นที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา และรอบชิงชนะเลิศกำหนดจัดในวันที่ 16 ธันวาคม ซึ่งตรงกับวันกีฬาแห่งชาติ ณ ลานพระราชวังดุสิต

ในปี พ.ศ. 2556 ไทยไฟท์จัดนัดชิงชนะเลิศ ณ ท้องสนามหลวง และในปี พ.ศ. 2557 ไทยไฟต์ได้กลับมาจัดอีกครั้ง โดยประเดิมครั้งแรกของปี ในวันที่ 22 กุมภาพันธ์ 2557 ณ สวนหลวงราชินี 19 ไร่ ตำบลหัวหิน อำเภอหัวหิน จังหวัดประจวบคีรีขันธ์ และครั้งที่สองกำหนดจัดในวันที่ 6 เมษายน 2557 ณ ลานใกล้เรือหลวงจักรีนฤเบศร ท่าเรือจุกเสม็ด ฐานทัพเรือสัตหีบ ตำบลแสมสาร อำเภอสัตหีบ จังหวัดชลบุรี

การแข่งขัน
----------

เป็นการแข่งขันมวยไทยที่ลดจำนวนยก จาก 5 ยก ลงมาเหลือ 3 ยก ยกละ 3 นาที ในการต่อสู้แบบมวยไทย นอกจากนี้ ยังมีการกำหนดให้นักมวยไทยสวมกางเกงและนวม โดยเปลี่ยนจากฝ่ายแดงและฝ่ายน้ำเงิน มาเป็นฝ่ายดำและฝ่ายขาว

ส่วนเพิ่มเติม
-------------

ในช่วงพิธีเปิดมีการแสดงรำมวยไทยโบราณ, การเล่นดนตรีไทย ตลอดจนการแข่งขันที่สร้างความตื่นตาตื่นใจสำหรับผู้ชมเป็นอย่างมาก

สิ่งสืบเนื่อง
-------------

ปัจจุบัน ทางผู้จัดไทยไฟท์ ได้มีแผนการณ์จัดรายการแข่งขันอีกครั้งในแบบเอ็กซ์ตรีม โดยจะเปิดตัวในช่วงเดือนมิถุนายน พ.ศ. 2555 ที่เมืองโกลด์โคสต์ ประเทศออสเตรเลีย และดูไบ ในสหรัฐอาหรับเอมิเรตส์ ก่อนที่จะโคจรมาเปิดตัวอีกครั้งที่ประเทศไทย เป็นปีที่ 3 ต่อไป และในปี พ.ศ. 2557 ได้มีการเพิ่มเงินรางวัลสำหรับแชมป์ด้วยจำนวนเงิน 10 ล้านบาท นอกจากนี้ นพพร วาทิน ซึ่งเป็นประธานจัดการแข่งขัน ยังมีแผนเปิดสถานีโทรทัศน์ดาวเทียมโดยใช้ชื่อ *ไทยไฟต์ แชนแนล* ที่ทำการถ่ายทอดออกอากาศใน 10 ประเทศทั่วโลก

ระเบียงภาพ
----------

* ไทยไฟต์ 2012 รอบชิงชนะเลิศ ณ ลานพระบรมรูปทรงม้าไทยไฟต์ 2012 รอบชิงชนะเลิศ ณ ลานพระบรมรูปทรงม้า
* น้าเน็ก และแมทธิว ดีน สองพิธีกรน้าเน็ก และแมทธิว ดีน สองพิธีกร
* การเปิดตัวของอังเดร คูเลบินการเปิดตัวของอังเดร คูเลบิน
* การต่อสู้ระหว่างบัวขาว ป.ประมุข กับวิตาลี เกอร์คอฟการต่อสู้ระหว่างบัวขาว ป.ประมุข กับวิตาลี เกอร์คอฟ

พิธีกร
------

ปัจจุบัน
* สุริยนต์ อรุณวัฒนกูล (2559-ปัจจุบัน)
* เปรมณัช สุวรรณานนท์ (2559-ปัจจุบัน)
* พินิจ พลขันธ์ (มิสเตอร์ป๋อง) (2553-ปัจจุบัน)
* พันตรี สมจิตร จงจอหอ (2553-ปัจจุบัน)

อดีต
* แม้ทธิว พอล ดีน (2553-2558)
* เกตุเสพย์สวัสดิ์ ปาลกะวงศ์ ณ อยุธยา (2553-2554)
* ธนาสุทธิ์ วุฒิวิชัย (เสียงเปิดตัวแนะนำนักชก) (2553-ปัจจุบัน)

อ้างอิง
-------

1. 1 2  ตำนาน 'ไทยไฟต์' ใต้เงามายา. **เนชั่นสุดสัปดาห์**. ปีที่ 20 ฉบับที่ 1038. วันที่ 20 เมษายน พ.ศ. 2555. ISSN 15135705. หน้า 13
2. 1 2 3  The Global-Thai Backbone. กองบรรณาธิการ. **THE COMPANY**. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 88
3. 1 2 3  "THAI FIGHT 2011 ทัวร์นาเมนท์ล้มมวย ที่ทั่วโลกจับตามอง". คลังข้อมูลเก่าเก็บจากแหล่งเดิมเมื่อ 2011-09-25. สืบค้นเมื่อ 2011-09-30.
4. ↑  The Global-Thai Backbone. กองบรรณาธิการ. **THE COMPANY**. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 89
5. ↑  หมัดเด็ด อีซูซุสาย เอ 'ลุ้นระทึก'. วัชรพล. **มวยสยามรายวัน**. ปีที่ 19 ฉบับที่ 6622. วันจันทร์ที่ 17 ตุลาคม พ.ศ. 2554. หน้า 10
6. ↑  ISUZU CUP SUPER FIGHT[*ลิงก์เสีย*]
7. ↑  มวยไทยไทยไฟต์[*ลิงก์เสีย*]
8. ↑  เจ้าพระยา ท่าพระจันทร์. กีฬา. **เนชั่นสุดสัปดาห์**. ปีที่ 20 ฉบับที่ 1009. วันที่ 30 กันยายน พ.ศ. 2554. ISSN 15135705. หน้า 88
9. ↑  "บัวขาวเหนือชั้นต้อนมวยแซมบ้านิ่มศึกไทยไฟต์". คลังข้อมูลเก่าเก็บจากแหล่งเดิมเมื่อ 2011-09-21. สืบค้นเมื่อ 2011-10-01.
10. ↑  ขาว บางจาก. 'ไทยไฟต์' จะยิ่งใหญ่. **มวยตู้**. ปีที่ 26 ฉบับที่ 1307. วันศุกร์ 7 ต.ค. 2554. ISBN 974909107-8. หน้า 25
11. 1 2  【ムエタイ】世界16カ国が参加したビッグトーナメントで日本の宮越がMVP獲得！格闘技ウェブマガジンGBR 2010年8月29日 (ญี่ปุ่น)
12. ↑  【ムエタイ】タイの副首相も出席、首相官邸で記者会見！世界5カ国でThai Fight開催格闘技ウェブマガジンGBR 2011年4月5日 (ญี่ปุ่น)
13. ↑  9.25 Thai Fight（タイファイト） 67kg、70kg、対戦カード決定！！ (ญี่ปุ่น)
14. ↑  ลัดฟ้ามวยไทย ไปกับป๋อง ลำปาง 2011. **มวยสยามรายวัน**. ปีที่ 19 ฉบับที่ 6588. วันอังคารที่ 13 กันยายน พ.ศ. 2554. หน้า 27
15. ↑  yai\_2522. MUAYTHAI AROUND THE WORLD. **มวยตู้**. ปีที่ 26 ฉบับที่ 1307. วันศุกร์ 7 ต.ค. 2554. ISBN 974909107-8. หน้า 57
16. 1 2   **มวยสยามรายวัน**. ปีที่ 19 ฉบับที่ 6601. วันจันทร์ที่ 26 กันยายน พ.ศ. 2554. หน้า 18
17. ↑  **น็อกเอาต์ฉบับมวยสยาม**. ปีที่ 23 ฉบับที่ 1980. วันที่ 28 ก.ย.-4 ต.ค. 2554. ISSN 15135438. หน้า 10
18. ↑  "บัวขาว-เข้ม" พร้อมลุยไทยไฟต์
19. ↑  ลัดฟ้ามวยไทย ไปกับป๋อง ลำปาง 2011.  **มวยสยามรายวัน**. ปีที่ 19 ฉบับที่ 6637. วันอังคารที่ 1 พฤศจิกายน พ.ศ. 2554. หน้า 27
20. ↑  ′ไทรโยก′ชน′ชนะจน′มวยไทยไฟต์ จักรีนฤเบศร 6 เม.ย.นี้ : มติชนออนไลน์
21. ↑  กร กฤษดา. ปากกาพาไป. **มวยตู้**. ปีที่ 26 ฉบับที่ 1307. วันศุกร์ 7 ต.ค. 2554. ISBN 974909107-8. หน้า 30
22. ↑  ลัดฟ้ามวยไทยไปกับป๋องลำปาง. **มวยสยามรายวัน**. ปีที่ 19 ฉบับที่ 6702. วันพฤหัสบดีที่ 5 มกราคม พ.ศ. 2555. หน้า 8

ดูเพิ่ม
-------

* มวยไทย

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ไทยไฟต์**

* THAI FIGHT เก็บถาวร 2012-06-22 ที่ เวย์แบ็กแมชชีน (ไทย อังกฤษ)